open-index/open-wikipedia-markdown huggingface dataset:
டேஞ்சரஸ் மூவ்ஸ்

**டேஞ்சரஸ் மூவ்ஸ்** (*Dangerous Moves*,    ) என்பது 1984 ஆம் ஆண்டு வெளியான சதுரங்கம் பற்றிய ஒரு பிரெஞ்சு மொழித் திரைப்படமாகும். இதை அறிமுக இயக்குநர் ரிச்சர்ட் டெம்போ இயக்க, ஆர்தர் கோன் தயாரித்தார். இப்படத்தில் மைக்கேல் பிக்கோலி, அலெக்சாந்தரே அர்பாட், லிவ் உல்மேன் ஆகியோர் முதன்மை வேடங்களை ஏற்று நடிக்க லெஸ்லி கரோன், பெர்ன்ஹார்ட் விக்கி ஆகியோர் துணை வேடங்களில் நடித்தனர்.

இந்தப் படம் பிரான்சு மற்றும் சுவிட்சர்லாந்தில் உள்ள நிறுவனங்களின் கூட்டுத் தயாரிப்பாக உருவானதாகும். 

## கதைச்சுருக்கம்
கதை நடக்கும் காலம் சோவியத்துக்கும், அமெரிக்காவுக்கும் பனிப்போர் உச்சம் தொட்ட 90களின் நடுப்பகுதி ஆகும். அக்காலகட்டப் பின்னணியில் உலக சதுரங்க வாகையர் இறுதிப் போட்டியில் மோதும் இரண்டு வித்தியாசமான மனிதர்களின் கதையைச் சொல்கிறது. ஜெனிவாவில் உலக சதுரங்க வாகையர் போட்டி நடக்கிறது. அதன் இறுதிப்போட்டியில் எதிரும் புதிருமான இரண்டு உருசிய போட்டியாளர்கள் மோதுகின்றனர். மூத்தவரான 52 வயது அகிவா, பொதுவுடமை சித்தாந்தத்தின் தீவிர ஆதரவாளர். முதலாளித்துவத்தை ஒழித்தால் மட்டுமே உலகில் வறுமையை ஒழிக்கமுடியும் என்று நம்புபவர். அவரை எதிர்த்து மோதும் இன்னொரு உருசியரான 35 வயதான பாவியஸ் ஒரு முக்போ, சோவியல் ஒடுக்குதலில் இருந்து தப்பிக்க அவர் பல ஆண்டுகளுக்கு முன்பு தன் தாய் நாட்டைவிட்டு மேற்கத்திய நாடுகளுக்குச் சென்றவர். அங்கெல்லாம் அடையாளச் சிக்கலை எதிர்கொண்டவர். 

இயல்பாகவே போர்குணம் கொண்ட இந்தப் போட்டியில் கலந்து கொள்ளும் இருவருக்கும் ஒரே நாட்டையும், இனத்தையும் சேர்ந்த சகோதரர்கள் என்ற உள்ளுணர்வு இருக்கிறது. ஆனால் அவர்கள் சார்ந்துள்ள சித்தாந்தம் அந்த விளையாட்டுக் களத்தில் அந்த சகோதர உணர்வை அழிக்கிறது. அகிவா-பாவியஸ் இடையேயான இறுதிப்போட்டியில், இருவருடைய சித்தாந்தங்களும் எவ்வாறு மோதி உடைகின்றன என்பதே கதையாகும். 

## நடிகர்கள்

* அகிவா லீப்ஸ்கைண்டாக மைக்கேல் பிக்கோலி
* பாவியஸ் ஃப்ரோமாக அலெக்ஸாண்ட்ரே அர்பாட்
* ஃப்ரோமாக லிவ் உல்மான் மெரினா 
* ஹெனியா லிப்ஸ்கைண்டாக லெஸ்லி கரோன்
* ஃபெல்டனாக வோஜ்சிக் ப்சோனியாக், ஃப்ரோமின் டீம்
* ஜேன்-ஹியூஸ் ஆங்லேட் மில்லராக, ஃப்ரோமின் டீம்
* லீப்ஸ்கைண்டின் நண்பராக டேனியல் ஓல்ப்ரிச்ஸ்கி டாக்-டாக்
* ஃபோல்டஸாக ஹூபர்ட் செயிண்ட்- மக்காரி
* லைப்ஸ்கைண்டின் நண்பரான கெரோசியனாக மைக்கேல் ஆமோன்ட்
* யாச்விலியாக பியர் மைக்கேல்
* ஃபடென்கோவாக செர்ஜ் அவேதிகியன்
* அன்டன் ஹெல்லராக பியர் வயல்
* பவுள் அர்பிடராக பெர்ன்ஹார்ட் விக்கி
* ஸ்டஃப்லியாக ஜாக் பௌடெட்
* பராபலாக பெனாய்ட் ரீஜண்ட்

## விருதுகள்
இந்தத் திரைப்படம் 1984 இல் சிறந்த வெளிநாட்டு மொழித் திரைப்படத்திற்கான அகாடமி விருதை வென்றது;  இது சுவிட்சர்லாந்து அரசாங்கத்தால் போட்டிக்கு அனுப்பபட்டது. மேலும் அந்த நாட்டிற்கு முதல் ஆஸ்கார் விருதை இது பெற்றுத் தந்தது. இது லூயிஸ் டெல்லூக் பரிசு, பிரிக்ஸ் டி எல் அகாடமி டு சினிமா மற்றும் சிறந்த அறிமுக இயக்குநருக்கான சீசர் விருதையும் வென்றது .

## இசை
கேப்ரியல் யாரெட் இசையமைத்த குறுவட்டு ஒலிப்பதிவு மியூசிக் பாக்ஸ் ரெக்கார்ட்ஸ் லேபிளில் ( இணையதளம்  ) கிடைக்கிறது.

## குறிப்புகள்

## வெளி இணைப்புகள்

* 
பகுப்பு:சதுரங்கம் குறித்த திரைப்படங்கள்
பகுப்பு:1984 திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:அறிமுக இயக்குநர் திரைப்படங்கள்
மலபார் பெரிய புறா

**மலபார் பெரிய புறா** (*Malabar imperial pigeon*) அல்லது **நீலகிரி பெரிய புறா** (*துகுலா குப்ரியா*) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படுகிறது.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் உள்ளன. இது முன்னர் மந்திப் புறாவின் துணையினமாகக் கருதப்பட்டது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:புறாக்கள்
பகுப்பு:தென்னிந்தியப் பறவைகள்
இராஷ்டிரிய பிரஜாதந்திர கட்சி

**ராஷ்டிரிய பிரஜாதந்திர கட்சி** (**Rastriya Prajatantra Party**) ; இந்துத்துவம், தேசியவாதம், தாராள பொருளாதாரம், அரசியல்சட்ட முடியாட்சி கொள்கைகள் கொண்ட நேபாளத்தின் வலதுசாரி அரசியல் கட்சியாகும். இக்கட்சி 29 மே 1990 அன்று தொடங்கப்பட்டது.

2022 நேபாள பொதுத்தேர்தலில் இக்கட்சி நேபாள பிரதிநிதிகள் சபையில் 14 இடங்களையும், மாநில சட்டமன்றங்களில் 28 இடங்களையும் வென்றது.

## மேற்கோள்கள்

## வெளி இணைப்புகள்
* கட்சியின் இணையதளம்
* Info on the party from FES

பகுப்பு:நேபாளத்தின் அரசியல் கட்சிகள்
துராகோனா

**துராகோனா** (*Turacoena*) என்பது இந்தோனேசியாவில் காணப்படும் கொலம்பிடே குடும்பத்தில் உள்ள புறாக்களின் பேரினமாகும்.

இந்தப் பேரினமானது 1854ஆம் ஆண்டில் பிரெஞ்சு இயற்கை ஆர்வலர் சார்லசு லூசியன் போனபார்தியால் அறிமுகப்படுத்தப்பட்டது. இந்தப் பேரினத்தின் மாதிரி இனம் வெள்ளை முகம் கொண்ட குயில்-புறா (து*ராகோனா மனடென்சிசு*) ஆகும். து*ராகோனா* என்ற பேரினப் பெயரானது 1800ஆம் ஆண்டில் பிரெஞ்சு இயற்கை ஆர்வலர் ஜார்ஜசு குவியர் அறிமுகப்படுத்திய *துராகசு* என்ற பேரினப் பெயரையும், "புறா" என்று பொருள்படும் பண்டைய கிரேக்கச் சொல்லான *ஒயி*னையும் ஒருங்கிணைத்து வைக்கப்பட்டதாகும்*.*

இந்தப் பேரினத்தில் 3 சிற்றினங்கள் மட்டுமே உள்ளன. அவை:

* வெண்முக குயில் புறா (*துராகோனா மனடென்சிசு*)
* சுலவேசிய குயில் புறா (*துராகோனா சுலேன்சிசு*)
* கருப்பு குயில் புறா (*துராகோனா மாடசுடா*)

## மேற்கோள்கள்

பகுப்பு:பறவைப் பேரினங்கள்
பகுப்பு:இந்தோனேசியப் பறவைகள்
ஜியோபெலியா

***ஜியோபெலியா*** (*Geopelia*) என்பது கொலம்பிடே குடும்பத்தில் உள்ள சிறிய, நீண்ட வால் புறாக்களின் பேரினமாகும் . இவை தென்கிழக்காசியா மற்றும் ஆத்திரேலியாவை பூர்வீகமாகக் கொண்டவை. இவை பெரும்பாலும் திறந்தவெளி மற்றும் புதர் நிலங்களில் காணப்படுகின்றன. இவை முக்கியமாக நிலத்தில் உணவு தேடி விதைகளை உண்கின்றன. இவை பொதுவாகக் கிளைகள் மற்றும் புல் கொண்ட ஒரு எளிய கூட்டில் இரண்டு முட்டைகள் வரை இடுகின்றன. இவற்றின் இறகுகள் பெரும்பாலும் சாம்பல்-பழுப்பு நிறத்தில் புள்ளிகள் அல்லது கோடுகளுடன் இருக்கும். வரிக்குதிரை புறா மற்றும் வைர புறா ஆகியவை பொதுவாக வீடுகளில் வளர்க்கப்படுகின்றன.

இந்த பேரினமானது 1837ஆம் ஆண்டு இங்கிலாந்து இயற்கை ஆர்வலர் வில்லியம் ஜான் சுவைன்சனால் வரிக்குதிரை புறா (*ஜியோபெலியா இசுட்ரைட்டா*) மாதிரி இனமாக அறிமுகப்படுத்தப்பட்டது. இந்தப் பேரினத்தின் பெயர் பண்டைய கிரேக்கச் சொல்லான *geō-* அதாவது "தரையில்-" மற்றும் *பீலியா* என்றால் "புறா" என்று ஒருங்கிணைத்து வழங்கப்படுகிறது.

இந்த பேரினத்தில் ஐந்து சிற்றினங்கள் உள்ளன. அவை:

* வைர புறா, *ஜியோபெலியா குனேட்டா*
* வரிக்குதிரை புறா, *ஜியோபெலியா* *இசுட்ரைட்டா*
* அமைதியான புறா, *ஜியோபெலியா* *பிளாசிடா* (சில நேரங்களில் *ஜியோபெலியா*  *இசுட்ரைட்டா*வின் துணையினமாகக் கருதப்படுகிறது)
* வரிப்புறா, *ஜியோபிலியா மாஜியசு* (சில நேரங்களில் *ஜியோபெலியா இசுட்ரைட்டா*வின் துணையினமாகக் கருதப்படுகிறது)
* பட்டை-தோள் புறா, *ஜியோபெலியா* *ஹுமரலிசு*

## மேற்கோள்கள்

## வெளி இணைப்புகள்

* ஜியோபிலியா இனங்கள்  வேபேக்  

பகுப்பு:பறவைப் பேரினங்கள்
பகுப்பு:ஆத்திரேலியப் பறவைகள்
இலங்கை மரப் புறா

**இலங்கை மரப் புறா** (*Sri Lanka wood pigeon*)(*கொலம்பா தோரிங்தோனியே*) என்பது ஒரு *கொலும்பா* பேரினத்தைச் சேர்ந்த புறா சிற்றினம் ஆகும். இது இலங்கையின் மலைகளில் வசித்து இனப்பெருக்கம் செய்யும் அகணிய உயிரி.

இந்த சிற்றினம் இலங்கையின் மத்திய மலைநாட்டில் உள்ள ஈரமான பசுமைக் காடுகளில் கூடு கட்டும் தன்மையுடையது. மரத்தில் குச்சிகளைப் பயன்படுத்திக் கூடு கட்டி, வெண்முட்டை ஒன்றை இடும். இது வேகமாகப் பறக்கக்கூடியது. புறாக்களின் சிறப்பியல்புகளான இறக்கையினை அவ்வப்போது வேகமாக அசைக்கக்கூடியது. இதன் உணவு காய்கறிகள். பொதுவாக அமைதியாகக் காணப்படும் இந்த புறா இனப்பெருக்க காலத்தில் ஆந்தை போன்ற குரல் எழுப்பும்.

இலங்கை மரப் புறாவின் உடல் நீளம் 36 செ.மீ. வரை உள்ளது. இதன் மேல் பகுதியும் வால் பகுதியும் அடர் சாம்பல் நிறமாகவும், தலை மற்றும் அடிப்பகுதி இளஞ்சிவப்பு நிறமாகவும், வயிற்றுப் பகுதி வெளிறியதாகவும் காணப்படும். கழுத்தில் கருப்பு மற்றும் வெள்ளை சதுரங்கப் பலகை போன்ற கட்டங்கள் உள்ளன.

இந்த புறாவை ஓட்டன் சமவெளி தேசிய பூங்காவின் காடுகளில் மிக எளிதாகக் காணலாம்.
இடது|thumb| ''கொலம்பா தோரிங்தோனியே''

## சிறப்பு
இலங்கையில், இந்த பறவை சிங்கள மொழியில் *மணிலா கோயா* (මානිලගොයා) - மணிலகோயா என்று அழைக்கப்படுகிறது. இந்த மரப் புறாவின் நினைவாக 25c இலங்கை அஞ்சல் முத்திரை வெளியிடப்பட்டுள்ளது.

## மேற்கோள்கள்

## வெளி இணைப்புகள்

* BirdLife Species Factsheet.

பகுப்பு:Articles with 'species' microformats
பகுப்பு:இலங்கைப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:அகணிய உயிரிகள்
பகுப்பு:புறாக்கள்
ஆசிய சிவப்புக்கன்ன அணில்

**ஆசிய சிவப்புக்கன்ன அணில்** (*Asian red-cheeked squirrel-திரெமோமிசு ரூபிஜெனிசு*) என்பது சையூரிடே குடும்பத்தில் உள்ள கொறிணி சிற்றினமாகும். இது தெற்கு சீனா மற்றும் வடகிழக்கு தெற்காசியாவில், இந்திய துணைக்கண்டத்தின் மேற்கில், மற்றும் மேற்கு இந்தோசீன தீபகற்பம் மற்றும் வடக்கு முதல் மத்திய மலாய் தீபகற்பம் வரை. தென்கிழக்காசியாவில் பல பாதுகாக்கப்பட்ட பகுதிகளில் இவை காணப்படுகின்றன.

## விளக்கம்
சிவப்புக்கன்ன அணில்கள் பகுதி நில மற்றும் பகுதி மரவாழ் இனமாகும். இவை குறைந்த மற்றும் அதிக உயரப் பகுதிகளில் காணப்படுகின்றன. அதிகபட்சமாக இவை 1,500 மீ. உயரத்தில் வெப்பமண்டல பசுமைமாறா காடுகள் மற்றும் புதர் நிலங்களில் வாழ்கின்றன. இவை மிகவும் சுறுசுறுப்பாகத் தரையிலிருந்து நான்கு அடி உயரப் பகுதிகளில் காணப்படும். இவை பழுத்த பழங்களை உண்பதற்காக மரங்களின் உச்சிப்பகுதி வரை செல்லக்கூடியன. இவை சிதைந்த மற்றும் துண்டு துண்டான வாழ்விடங்களிலும் காணப்படுகின்றன.

## மேற்கோள்கள்

பகுப்பு:அணில்கள்
இமாச்சல் மாநில அருங்காட்சியகம்

**இமாச்சல் மாநில அருங்காட்சியகம்** (*Himachal State Museum*) இந்திய மாநிலமான இமாச்சலப் பிரதேசத்தின்  சிம்லா நகரத்தில் அமைந்துள்ளது. இதுவொரு பண்பாட்டு  வகை அருங்காட்சியகம் ஆகும்.

இமாச்சல் மாநில அருங்காட்சியகம் 1974 ஆம் ஆண்டில் இன்வெரார்ம் மலையின் உச்சியில் உள்ள ஓர் இல்லத்தில் நிறுவப்பட்டது. பிரித்தானியர்  ஆட்சிக்காலத்தில் லார்டு வில்லியம் பெரெசுபோர்டின் கோடைகால தங்குமிடமாக இந்த இல்லம் கட்டப்பட்டது. சிம்லாவில் இருந்த பீட்டராப் எனப்படும் சிறிய அரசப்பிரதிநிதி இல்லத்தில் விருந்தினர்களுக்கு இடப்பற்றாக்குறை நிகழும்போதெல்லாம் அவர்களுக்காக இந்த அருங்காட்சியகம் அடிக்கடிப் பயன்படுத்தப்பட்டது. தொடர்ந்து எட்வின் என்றி எய்டர் கோலன் மற்றும் எட்வர்ட் ஃபிட்சுசெரால்டு காலத்திலும் அருங்காட்சியகம் இவ்வாறே பயன்படுத்தப்பட்டது. 1860 ஆம் ஆண்டுகளில் ஒரு பெரிய விக்டோரியன் இல்லமாக இது கட்டப்பட்டது. இமாச்சலப் பிரதேச அரசு  அருங்காட்சியகத்தை வைப்பதற்காக இல்லத்தைக் கையகப்படுத்தி 1973 ஆம் ஆண்டில் புதுப்பித்தது. 

மர வேலைப்பாடுகள், வெண்கலங்கள், தொல்பொருள் கலைப்பொருட்கள், நாணயங்கள், நகைகள், கையெழுத்துப் பிரதிகள், ஓவியங்கள் உட்பட பல சிறு உருவங்கள், தபால் தலைகள் மற்றும் ஆயுதங்கள் போன்றவை அருங்காட்சியகத்தின் சேகரிப்பில் உள்ளன.
## மேற்கோள்கள்

## புற இணைப்புகள்
* 
* Official website

பகுப்பு:இமாச்சலப் பிரதேச அருங்காட்சியகங்கள்
சத்தீஸ்கர் சுவாமி விவேகானந்தர் தொழில்நுட்பப் பல்கலைக்கழகம்

**சத்தீஸ்கர் சுவாமி விவேகானந்தர் தொழில்நுட்பப் பல்கலைக்கழகம்** (**Chhattisgarh Swami Vivekanand Technical University** (**CSVTU**) இந்தியாவின் சத்தீஸ்கர் மாநிலத்தில் பிலாய் நகரத்தில் செயல்படும் தொழில்நுட்பப் பல்கலைக்கழகம் ஆகும். சத்தீஸ்கர் மாநில அரசின் கீழ் செயல்படும் இப்பல்கலைக்கழகத்தின் அடிக்கல் நாட்டு விழா 30 ஏப்ரல் 2005 அன்று இந்தியப் பிரதமர் மன்மோகன் சிங் தொடங்கி வைத்தார். இப்பல்கலைக்கழகத்திற்கான 250 ஏக்கர் நிலம் பிலாய் இரும்பு உற்பத்தி நிறுவனத்தால் தானமாக வழங்கப்பட்டது. சுவாமி விவேகானந்தர் நினைவாக இப்பல்கலைக்கழகத்தின் பெயர் சூட்டப்பட்டது.

## படிப்புகள்
2013ல் இத்தொழில் நுட்பப் பல்கலைக்கழகம் 7 பிரிவுகளில் பொறியியல் மற்றும் தொழில்நுட்பம், பயன்பாட்டு அறிவியல், மேலாண்மை & தொழில்முனைவு, மருந்தியல், கட்டிடக் கலை, மனிதநேயம் மற்றும் சூழலியல் & சுற்றுச்சூழல் படிப்புகளை வழங்குகிறது.

### [[இந்திய உருக்கு ஆணையம்|இந்திய உருக்கு ஆணையத்தின்]] ஊழியர்களுக்கு இடஒதுக்கீடு
இத்தொழில் நுட்பப் பல்கலைக்கழகத்தின் பட்ட மேற்படிப்புகளில் இந்திய உருக்கு ஆணையத்தின் ஊழியர்களுக்கு 50% இட ஒதுக்கீடு வழங்கப்படுகிறது. மேலும் இளநிலை படிப்புகளில் இந்திய உருக்கு ஆணையத்தின் ஊழியர்களின் குழந்தைகளுக்கு முன்னுரிமை வழங்கப்படுகிறது. 
## மேற்கோள்கள்

பகுப்பு:சத்தீஸ்கர்
பகுப்பு:இந்தியப் பல்கலைக்கழகங்கள்
ஜோகிந்தர்நகர் சட்டமன்றத் தொகுதி

**ஜோகிந்தர்நகர் சட்டமன்றத் தொகுதி** (*Jogindernagar Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது மண்டி மாவட்டத்தில் உள்ளது. மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 31 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:மண்டி மாவட்டம்
காளி பாரி கோவில்

**காளி பாரி கோவில்** (*Kali Bari, Mandir*)  இந்தியாவின் இமாச்சலப்பிரதேச மாநிலம் சிம்லாவின் பாந்தோனி மலையில் அமைந்துள்ளது. இந்துக் கோயிலான இது சியாமளா என்று அழைக்கப்படும் காளி தேவியின் பயமுறுத்தும் மறுபிறவிக்காக இந்த கோயில் அர்ப்பணிக்கப்பட்டுள்ளது, இதன் காரணமாகவே நகருக்கு சிம்லா என்ற பெயரும்  சூட்டப்பட்டது. இயாக்கூ மலைக்கு  அருகில்  காளி தெய்வம் இருந்ததாகவும்  நம்பப்படுகிறது. 

## வரலாறு
காளி பாரி கோயில் முதலில் 1845 ஆம் ஆண்டில் வங்காள பிராமணரான இராம் சரண் பிரம்மச்சாரி என்பவரால் இயாக்கூ மலையில் உள்ள உரோத்னி கோட்டைக்கு அருகில் கட்டப்பட்டது. அதனால்தான் இது கொல்கத்தாவில் உள்ள தட்சிணேசுவர் காளி கோயிலை ஒத்திருக்கிறது.   காளி பாரி கோயில் நகரத்தின் பழமையான கோயில்களில் ஒன்றாகும், மேலும் இது ஒரு தனித்துவமான இந்து பாணி கட்டிடக்கலை மற்றும் நீல நிற மரத்தாலான காளி தேவியின் சிலை ஆகியவற்றைக் கொண்டுள்ளது. பின்னர், ஆங்கிலேயர்கள் கோயிலின் இருப்பிடத்தை பாண்டனி மலைக்கு மாற்றினர். 1902 ஆம் ஆண்டு  உருவாக்கப்பட்ட இக்கோயிலின் அறக்கட்டளை முக்கியமாக வங்காள  உறுப்பினர்களைக் கொண்டுள்ளது. 

## அமைவிடம்
நகரின் நடுவில் காளி பாரி கோயில் அமைந்துள்ளது.  நகரம் மற்றும் இயற்கையின் அழகான இயற்கை அழகால் கோவில் சூழப்பட்டுள்ளது. சிம்லாவின் பழைய பேருந்து நிலையம், ஆர்ட்ராக்கு, அன்னாடேல், இரயில்வே வாரியக் கட்டிடம், சிம்லா இரயில் நிலையம், சிறீ அனுமான் இயாக்கு  ஆகியவற்றை கோயில் வளாகத்தில் இருந்து பார்க்கலாம். இந்த கோவில் சுற்றுலா பயணிகளையும் பக்தர்களையும் வெகுவாக கவர்கிறது. 

## மேற்கோள்கள்

பகுப்பு:இந்தியக் கோயில்கள்
பகுப்பு:சிம்லா மாவட்டம்
செம்பூர்ணா மாவட்டம்

**செம்பூர்ணா மாவட்டம்**; (மலாய்: *Daerah Semporna*; ஆங்கிலம்: *Semporna District*) என்பது மலேசியா, சபா மாநிலம், தாவாவ் பிரிவில் உள்ள ஒரு நிர்வாக மாவட்டம் ஆகும். இந்த செம்பூர்ணா மாவட்டத்தின் தலைநகரம் செம்பூர்ணா நகரம் (*Semporna Town*).

மலேசியாவின் தலைநகரான கோலாலம்பூரில் இருந்து சுமார் 1,883 கி.மீ. (1,149 மைல்) தொலைவிலும்; சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 531 கி.மீ. (330 மைல்) தொலைவிலும் இந்த மாவட்டம் அமைந்துள்ளது. 2020-ஆம் ஆண்டு மலேசிய மக்கள் தொகைக் கணக்கெடுப்பின்படி செம்பூர்ணா மாவட்டத்தில் 166,587 மக்கள் வசிக்கின்றனர்.

## பொது

**[[சபா]]** மாநிலத்தின் தாவாவ் பிரிவில் உள்ள மாவட்டங்கள்:

* கலாபாக்கான் மாவட்டம்  (*Kalabakan District*) 
* கூனாக் மாவட்டம் (*Kunak District*) 
* லகாட் டத்து மாவட்டம் (*Lahad Datu District*) 
* செம்பூர்ணா மாவட்டம் (*Semporna District*) 
* தாவாவ் மாவட்டம் (*Tawau District*)

## வரலாறு
பிரித்தானிய வடக்கு போர்னியோ நிறுவனம் (*British North Borneo Chartered Company*), சண்டாக்கான் நகரை நிறுவிய உடனேயே செம்பூர்ணா நகரம் நிறுவப்பட்டது. ஆரம்பத்தில் சீன வர்த்தகர்கள் குடியேறினர். பெரும்பாலானவர்கள் சூலு சுல்தானகத்தின் மீதான எசுப்பானிய தாக்குதல்களில் (*Spanish attacks on the Sulu Sultanate*) இருந்து தப்பி வந்தவர்கள்.

1887 மே 10-ஆம் தேதி அதிகாரப் பூர்வமாக நிறுவப் பட்டது. இந்த இடத்தின் பெயர் முதலில் தோங் ராலுன் (*Tong Talun*) என்று இருந்தது. பின்னரே செம்பூர்ணா என்று பெயர் மாற்றம் செய்யப்பட்டது. செம்பூர்ணா என்றால் பஜாவு (Bajau) மொழியில் ஓய்வுக்கான இடம் (*place of rest*). என்று பொருள்.

19-ஆம் நூற்றாண்டில் பிலிப்பீன்சு நாட்டை ஆட்சி செய்த எசுப்பானியர்களின் ஆதிக்கத்தின் கீழ் செம்பூர்ணா மாவட்டம் இருந்ததால், இங்கு இன்னும் சபகானோ எனும் எசுப்பானிய மொழி பேசப்படுகிறது.

## செம்பூர்ணா நகரம்

செம்பூர்ணா நகரம், செம்பூர்ணா தீபகற்பத்தின் (*Semporna Peninsula*) முனையில், டார்வல் விரிகுடாவின் (*Darvel Bay*) தெற்குப் பகுதியில் அமைந்துள்ளது. தண்டுவோ (*Tanduo*) என்ற கிராமத்தில் இருந்து சுமார் 150 கிலோமீட்டர் தூரத்தில் செம்பூர்ணா நகரம் உள்ளது. இந்த நகரப் பகுதிக்குச் சொந்தமாக 40-க்கும் மேற்பட்ட தீவுகள் உள்ளன.

இவற்றில் சிபாடான் தீவுகள் (*Sipadan Island*), மட்டாகிங், மாபுல், கப்பலாய் போன்ற பிரபலமான சுற்றுலாத் தீவுகளும் அடங்குகின்றன. செம்பூர்ணா நகரம், சிபாடான் தீவுகளுக்கு பயணிப்பதற்கான முக்கிய தொடக்கப் புள்ளியாகவும் உள்ளது.

## காட்சியகம்

File:Semporna Sabah City-Mosque-01.jpg|செம்பூர்னா நகர பள்ளிவாசல்
File:Semporna Sabah Tokong-Sam-Shen-02.jpg|சாம் சென் கோயில்
File:RiversOfSabah SungaiPegagau-06.jpg|பெகாகாவ் பாலம்
File:Semporna Sabah Kampung-Balimbang-Asal-01.jpg|பலிம்பாங் அசால் படகுத்துறை
File:Rivers-of-Sabah Sungai-Gading-03.jpg|காடிங் ஆறு


## மேற்கோள்கள்

## புற இணைப்புகள்

* Semporna District Council
* Semporna District Office 

## மேலும் படிக்க

* 
* 
* 

## மேலும் காண்க
மலேசியாவின் மாவட்டங்கள்

பகுப்பு:Coordinates on Wikidata
பகுப்பு:சபா
பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
மயிலாவரம் சட்டமன்றத் தொகுதி

**மயிலவரம் சட்டமன்றத் தொகுதி** (*Mylavaram Assembly constituency*) என்பது இந்தியாவின் ஆந்திரப் பிரதேசத்தின் என். டி. ஆர். மாவட்டத்தில் உள்ள ஒரு மாநில சட்டமன்றத் தொகுதி ஆகும். இது விஜயவாடா மக்களவைத் தொகுதியின் திருவூர், விஜயவாடா கிழக்கு, விஜயவாடா மேற்கு, விஜயவாடா மத்தி, நந்திகாமம் மற்றும் ஜக்கையாபேட்டா ஆகியவற்றுடன் இதுவும் ஏழாவது சட்டமன்றத் தொகுதியாக உள்ளது.**** 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சி வேட்பாளராகப் போட்டியிட்ட வசந்த வெங்கட கிருஷ்ண பிரசாத் வெற்றி பெற்று இத்தொகுதியின் தற்போதைய சட்டமன்ற உறுப்பினராக உள்ளார். மார்ச்சு 2019 நிலவரப்படி, இத்தொகுதியில் மொத்தம் 284217 வாக்காளர்கள் உள்ளனர்.

## மண்டல்
thumb| ஏப்ரல் 23, 2009 அன்று நடைபெற்ற 2வது கட்ட பொதுத் தேர்தலின் போது மயிலவரத்தில் உள்ள வாக்குச் சாவடி ஒன்றில் வாக்காளரின் விரலில் அழியாத மை செலுத்தும் வாக்குச்சாவடி அலுவலர்
இப்ராகிம்பட்டினம், ஜி. கொண்டூரு, மைலாவரம் மற்றும் ரெட்டிகுடம் மண்டலங்கள். விஜயவாடா (கிராமப்புற) மண்டல் (பகுதி).

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
சத்தீசுகர் ஜனதா காங்கிரசு

**ஜனதா காங்கிரசு சத்தீஸ்கர்** (*Janta Congress Chhattisgarh*) (அல்லது **சத்தீசுகர் ஜனதா காங்கிரசு**) என்பது இந்திய மாநிலமான சத்தீசுகரில் உள்ள ஒரு அரசியல் கட்சியாகும். கட்சி விரோத நடவடிக்கைகள் மற்றும் அந்தகர் இடைத்தேர்தல் பிரச்சனைகளால் இந்தியத் தேசிய காங்கிரசிலிருந்து ஜோகி மற்றும் அவரது மகன் அமித் ஆகியோர் நீக்கப்பட்ட , முன்னாள் முதல்வர் அஜித் ஜோகியால் இக்கட்சி நிறுவப்பட்டது. அமித் ஜோகி ஆறு ஆண்டுகளுக்குக் காங்கிரசிலிருந்து வெளியேற்றப்பட்டார்.

கபீர்தாம் மாவட்டத்தின் தாதாபூர் கிராமத்தில் கட்சியைத் தொடங்கிய அஜித் ஜோகி, சத்தீசுகர் முதல்வர் ரமன் சிங்கிற்கு நேரடியாகச் சவால் விடுத்தார்.

## சத்தீசுகர் சட்டசபை தேர்தல் 2018
2018ஆம் ஆண்டு நடைபெற்ற சத்தீசுகர் சட்டப் பேரவைத் தேர்தலில் ஜனதா காங்கிரசு சத்தீசுகரும்பகுஜன் சமாஜ் கட்சியும் இணைந்து போட்டியிட முடிவு செய்தன. இதன்படி ஜகாச 55 இடங்களிலும், பஜக 35 இடங்களிலும் போட்டியிட்டன. இந்த கூட்டணியின் முதல்வர் வேட்பாளராக அஜித் ஜோகியை அறிவித்தது. பின்னர் இந்த கூட்டணிக்கு இந்தியப் பொதுவுடைமைக் கட்சியும் ஆதரவு அளித்தது. இக்கூட்டணி மாநிலத்தின் இரு முக்கிய கட்சிகளான பாரதிய ஜனதா கட்சி மற்றும் இந்தியத் தேசிய காங்கிரசு ஆகியவற்றின் கொள்கைகளைக் கடுமையாகக் கண்டித்து சத்தீசுகர் மக்களுக்கு ஒரு மூன்றாவது முன்னணி வடிவத்தில் ஒரு புதிய தளத்தை வழங்கியது. பத்திர காகிதத்தில் தேர்தல் அறிக்கையை வெளியிட்ட அஜித் ஜோகி, "வாக்குறுதிகள் நிறைவேற்றப்படாவிட்டால் சிறைக்குச் செல்லவும் தயார்" என்று கூறினார். இருப்பினும் ஜகாச 5 இடங்களையும், இதன் கூட்டணிக் கட்சியான பஜக 2 இடங்களையும் மட்டுமே வெல்ல முடிந்தது.

## மேற்கோள்கள்

பகுப்பு:சத்தீஸ்கர் அரசியல்
பகுப்பு:இந்திய அரசியல் கட்சிகள்
பீமா மாண்டவி

**பீமா மாண்டவி** (*Bhima Mandavi*)(இறப்பு ஏப்ரல் 9, 2019) என்பவர் இந்திய அரசியல்வாதியும் சத்தீசுகர் மாநில மேனாள் சட்டமன்ற உறுப்பினரும் ஆவார். பாரதிய ஜனதா கட்சி அரசியல்வாதியான இவர் தண்டேவாடா சட்டமன்றத் தொகுதியிலிருந்து சத்தீசுகர் சட்டமன்ற உறுப்பினராக இருந்தார்.

சத்தீசுகர் மாநிலத்தில் உள்ள தந்தேவாடா மாவட்டத்தில் உள்ள நகுல்னார் கிராமத்தில் இந்தியப் பொதுவுடைமைக் கட்சி (மாவோயிஸ்ட்) கட்சியைச் சேர்ந்த நக்சலைட்டுகளால் இவர் படுகொலை செய்யப்பட்டார்.

## மேற்கோள்கள்

## வெளி இணைப்புகள்

* பீமா மாண்டவி தேர்தல் பிரமாணப் பத்திரம்
பகுப்பு:இந்தியாவில் கொலை செய்யப்பட்ட அரசியல்வாதிகள்
பகுப்பு:2019 இறப்புகள்
மும்பை-நாக்பூர் விரைவுச்சாலை

**சம்ரித்தி மஹாமார்க்** அல்லது **மும்பை - நாக்பூர் விரைவுச்சாலை** என்பது இந்தியாவின் மகாராஷ்டிரா மாநிலத்தில் பகுதியாக பயன்பாட்டில் இருக்கும் 701 நீளம் கொண்ட 6 வழி விரைவுச்சாலையாகும். இந்தியாவின் நீளமான விரைவுச்சாலைகளில் ஒன்றான இச்சாலை மகாராஷ்டிரா மாநிலத்தின் இரண்டு தலைநகரங்களான மும்பை மற்றும் நாக்பூர்  நகரங்களை இணைக்கிறது.

இந்த சாலை மகாராஷ்டிரா மாநில அரசால் ₹55,000 கோடி ($6.9 பில்லியன்) செலவில் அமைக்கப்படுகிறது.

சீரடி முதல் நாக்பூர் வரையிலான இச்சாலையின் 520 கி.மீ நீள பகுதி 2022 ஆம் ஆண்டு டிசம்பர் மாதம் பிரதமர் நரேந்திர மோடியால் திறந்துவைக்கப்பட்டது. இதன் மற்றொரு பகுதியான சீரடி - மும்பை சாலை பணிகள் ஜூன் மாதம் 2023 ஆம் ஆண்டு நிறைவு பெறும் என எதிர்பார்க்கப்படுகிறது.

## மேற்கோள்கள்

பகுப்பு:இந்திய விரைவு நெடுஞ்சாலைகள்
கேசரியா தூபி

**கேசரியா தூபி** (**Kesariya stupa**) இந்தியாவின் பிகார் மாநிலத்தின்  கிழக்கு சம்பாரண் மாவட்டத்தில் உள்ள கேசரியா எனுமிடத்தில் அமைந்துள்ளது. இது மாநிலத் தலைநகரான பாட்னாவிற்கு வடக்கே 107.6 கிலோ மீட்டர் தொலைவில் உள்ளது. இது கௌதம புத்தர் நினைவாக கிமு மூன்றாம் நூற்றாண்டில் பேரரசர் அசோகரால் நிறுவப்பட்டது.  கேசரியா தூபி 104 அடி உயரம் கொண்டது. கேசரியா தூபியை இந்தியத் தொல்லியல் ஆய்வகம் 1998ஆம் ஆண்டில் கண்டுபிடித்தது. கேசரியா தூணின் உயரம் 104 அடியாகும்.ஒரு முறை கௌதம புத்தர் கேசரியா நகரத்தில் தங்கி தனது தத்துவங்களை விளக்கியதால், இந்நகரத்தை *கேசபுத்தா*  என்ற சிறப்புப் பெயருடன் அழைக்கப்பட்டது.. தற்போது இத்தூபியை இந்தியத் தொல்லியல் ஆய்வகம் பராமரிக்கிறது. 
## படக்காட்சிகள்

Panorama of Kesariya Stupa at Bihar 02.jpg| கேசரியா தூபி
Panorama of Kesariya Stupa at Bihar 08.jpg|கேசரியா தூபி 
Panorama of Kesariya Stupa at Bihar 01.jpg|கேசரியா தூபி 
Bihar - Niches, Kesariya (9239741966).jpg|சிதிலமடைந்த புத்தர் சிலைகள்
Bihar - Broken Buddha, Kesariya (9236944625).jpg|சிதிலமடைந்த புத்தர் சிலைகள்

## இதனையும் காண்க
* பௌத்த யாத்திரை தலங்கள்
## மேற்கோள்கள்

பகுப்பு:கிழக்கு சம்பாரண் மாவட்டம்
பகுப்பு:பௌத்த தொல்லியற்களங்கள்
பகுப்பு:பௌத்த கட்டிடங்கள்
பெரிய புத்தர் சிலை, புத்த கயா

**பெரிய புத்தர் சிலை** (*'Great Buddha statue*), இந்தியாவின் பிகார் மாநிலத்தின் கயா மாவட்டத்தில் உள்ள  புத்தகயை நகரத்தில் அமைந்துள்ளது இது கௌதம புத்தர் தியானத்தில் தாமரையில் அமர்ந்த நிலையில் திறந்த வெளியில் அமைந்த இந்த கல் சிலை  உயரம் கொண்டது. இதன் மொத்த கட்டுமான உயரம்   கொண்டது. கௌதம புத்தர் சிலையின் உயரம்  மற்றும் அகலம்  ஆகும். 

இதனை நிறுவிய சிற்பி தமிழகத்தைச் சேர்ந்த வை. கணபதி சிற்பி ஆவார். இக்கட்டுமானத்தை நிறுவ மணற்கல் மற்றும் செம்கருங்கற்கல், 12,000 கல் தச்சர்களைக் கொண்டு 7 ஆண்டுகள் காலம் ஆனது. இச்சிலையின் உட்புறத்தில் கால் முதல் நெஞ்சு வரை செல்லும்  சுருள் வடிவ படிக்கட்டுக்கள் அமைக்கப்பட்டுள்ளது. சிலையின் உட்புறத்தில் கௌதம புத்தரின் 16,300 செப்புச் சிற்பங்கள் நிறுவப்பட்டுள்ளது. இந்த பெரும் புத்தர் சிலை ஜப்பானிய டைய்ஜொக்கியா பௌத்தக் கோயில் வளாகத்தில் திறந்த வெளியில் அமைந்துள்ளது. இச்சிலையின் இருபுறத்திலும் புத்தரின் 10 சீடர்களின் சிற்பங்கள் வரிசைக்கு  ஐந்து வீதம் நிறுவப்பட்டுள்ளது. 

இந்தியாவில் உயரமான இச்சிலை 18 நவம்பர் 1989 அன்று 14வது தலாய் லாமா திறந்து வைத்தார்.இதன் அடிக்கல் நாட்டு விழா 1982ம் ஆண்டில் நடைபெற்றது.

## மேற்கோள்கள்

## வெளி இணைப்புகள்

பகுப்பு:பௌத்த நினைவுச் சின்னங்கள்
பகுப்பு:கயா மாவட்டம்
நந்திகாம சட்டமன்றத் தொகுதி

**நந்திகாம சட்டமன்றத் தொகுதி** (*Nandigama Assembly constituency*) என்பது இந்தியாவின் ஆந்திரப் பிரதேசத்தின் என். டி. ஆர்.  மாவட்டத்தில் உள்ள ஒரு பட்டியல் சாதியினருக்கு ஒதுக்கப்பட்ட மாநில சட்டமன்றத் தொகுதியாகும். விஜயவாடா மேற்கு, விஜயவாடா மத்திய, விஜயவாடா கிழக்கு, மயிலாவரம், திருவூரு மற்றும் ஜக்கையாபேட்டா ஆகியவற்றுடன் விஜயவாடா மக்களவைத் தொகுதியின் சட்டமன்றப் பிரிவுகளில் இதுவும் ஒன்றாகும். மொண்டிடோகா ஜெகன் மோகன ராவ் 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியின் வேட்பாளராகப் போட்டியிட்டு வெற்றி பெற்று இத்தொகுதியின் தற்போதைய சட்டமன்ற உறுப்பினராக உள்ளார். மார்ச்சு 2019 நிலவரப்படி இத்தொகுதியில் மொத்தம் 195,011 வாக்காளர்கள் உள்ளனர்.

## மண்டலங்கள்
சட்டமன்றத் தொகுதியை உருவாக்கும் நான்கு மண்டலங்கள்:

## நந்திகாமம் சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
சுபந்து

**சுபந்து** சமஸ்கிருத மொழிக் கவிஞர். இவர் வாசவதத்தை என்ற பௌத்த உரைநடை கவிதையை எழுதியவர்.  கவிஞர் சுபந்து கிபி ஆறாம் நூற்றாண்டில் வாழ்ந்ததாக கூறப்படுகிறது. சுபந்து தனது 'ஸ்ரீபர்வதஹ இவ ஸந்நிஹிதா மல்லிகார்ஜுனா' என்ற நூலில் ஸ்ரீஷைலைப் பற்றிக் கூறியிருக்கிறார். இவர் தென்னிந்தியாவைச் சேர்ந்தவர் என்பது அறிஞர்களின் கருத்து. இவரது கவிதையில் விளக்கப் பகுதி அதிகம். சுபந்து தனது கவிதைகளில்  உருவகங்கள், மாறுபாடுகள், உத்ப்ரேக்ஷா, பரிசாங்க்யா போன்றவற்றையும் பயன்படுத்தியிருந்தாலும், இவரது சொல்லாட்சி கவர்ச்சிகரமானதாகும். சுபந்துவின் மொழி அணுகக்கூடியது மற்றும் எளிமையானது.
## இதனையும் காண்க
* வாசவதத்தை, பௌத்தம்

## மேற்கோள்கள்

பகுப்பு:சமசுகிருத அறிஞர்கள்
பகுப்பு:பௌத்த அறிஞர்கள்
விஷ்ணுபுரம் சரவணன்

**விஷ்ணுபுரம் சரவணன்** (*Vishnupuram Saravanan*) என்று அறியப்படும் **சரவணன்** ஒரு தமிழ் எழுத்தாளராவார். இவர் தமிழ்நாட்டின் திருவாரூர் மாவட்டம் விஷ்ணுபுரம் என்னும் ஊரில் பிறந்தவர். கவிஞர், கட்டுரையாளர், கதைச்சொல்லி, சிறார் எழுத்தாளர், இதழாசிரியர் எனப் பல தளங்களில் இயங்கி வருகிறார். இவர் எழுதிய *ஒற்றைச்சிறகு ஓவியா* என்ற நூலுக்காக 2025 ஆம் ஆண்டு தமிழுக்கான பால புரசுகார் விருது வழங்கப்பட்டது.

ஆழி, ஆனந்த விகடன் ஆகிய பத்திரிகைகளிலும் நியூஸ் தமிழ் எனும் செய்தித்தொலைக்காட்சியிலும் பணியாற்றியவர்.  
தொடக்கத்தில் கவிதைகள் வழியாக தமிழ் இலக்கிய வட்டத்துக்குள் நுழைந்த இவர், காலப்போக்கில் குழந்தைகள் கதை சொல்லியாகவும், நாடக அமைப்பாளராகவும் மாறி, குழந்தைகளுக்கான இலக்கியப் பணியாற்றி வருகிறார்.

## படைப்புகள்
# வாத்து ராஜா (2013)
# கதைகதையாம் காரணமாம் (2017) 
# வித்தைக்காரச் சிறுமி (2017)
# ஒற்றைச் சிறகு ஓவியா (2019)           
# வானத்துடன் டூ (2019)
# நீலப்பூ (2021)
# கயிறு (2022)
# கதை கதையாம் காரணமாம் (ஆசிரியர் மற்றும் பெற்றோருக்கான நூல்)
# சாதனாவின் தோழி (சிறார் கதை நூல்)
# குழந்தைகளுக்கு மரியாதை (பெற்றோரிய நூல்) 
# Duck King 

## விருதுகள்

# ஆனந்த விகடன் சிறார் விருது (2019)
# தமிழ்நாடு முற்போக்கு எழுத்தாளர் கலைஞர் சங்கத்தின் விருதுகள் 
# வாசகச் சாலை இலக்கிய அமைப்பின் விருது
# படைப்புக் குழுமம் விருது - நீலப்பூ நாவலுக்காக (2022)
# சமயபுரம் எஸ்.ஆர்.வி கல்விக்குழுமத்தின் சிறார் இலக்கிய விருது (2023) 
# பால சாகித்திய அகாதமி விருதுகள் (2025)

## சான்றுகள்

பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:பால சாகித்திய அகாதமி விருது பெற்றவர்கள்
பகுப்பு:திருவாரூர் மாவட்ட மக்கள்
திபெத்திய மொழி நிறுவனம்

**திபெத்திய மொழி நிறுவனம்** (*Tibetan Language Institute*)  ஐக்கிய அமெரிக்க மாநிலங்களில் ஒன்றான மொண்டானாவின் ஆமில்டன் நகரத்தில் அமைந்துள்ள இலாப நோக்கற்ற ஒரு தனியார் கல்வி நிறுவனமாகும். திபெத்திய கலாச்சாரத்தை பாதுகாக்கும் நோக்கத்திற்காக திபெத்திய மொழி, இலக்கியம் மற்றும் தத்துவம் பற்றிய வகுப்புகள், கருத்தரங்குகள், பட்டறைகள், பொது விரிவுரைகள்,  மற்றும் தர்மத்தைப் பற்றிய ஒருவரின் கல்வியை வளப்படுத்துதல் போன்றவை இந்நிறுவனத்தின் நோக்கங்களாகும். திபெத்திய மொழியில் தொடர்ச்சியான வகுப்புகள் எடுத்தல் (தொலைதூரக் கல்வி மூலம் அல்லது தனிப்பட்ட முறையில் தனிப்பட்ட பயிற்சி மூலம்) இக்கல்வி முறையின் முக்கிய திட்டமாகும்.
 
## மேற்கோள்கள்

## புற இணைப்புகள்
*Tibetan Language Institute

பகுப்பு:திபெத்தியப் பண்பாடு
நேபாள லோக்தந்திரிக் சமாஜ்வாதி கட்சி

**நேபாள லோக்தந்திரிக் சமாஜ்வாதி கட்சி** (**Loktantrik Samajwadi Party, Nepal**) (), நேபாள நாட்டின் நான்காவது பெரிய மாநிலக் கட்சியாகும். இக்கட்சி நேபாளத்தில் மாதேசி மக்கள் வாழும் மாநிலங்களில் குறிப்பாக மாதேஷ் மாநிலத்தில் பலமாக உள்ளது. இது மாதேசி மக்களின் உரிமைகளுக்காகவும், முன்னேற்றத்திற்காகவும் பாடுபடுகிறது. இக்கட்சி 18 ஆகஸ்டு 2021 நேபாளத் தேர்தல் ஆணையத்தில் பதிவு செய்யப்பட்டது.மகந்தா தாக்கூர் இப்புதிய கட்சியின் நிறுவனத் தலைவர் ஆவார்.கே. பி. சர்மா ஒளி  அமைச்சரவையில் நேபாள மக்கள் சோசலிஸ்டு கட்சி சேர்ந்ததை அடுத்து ஏற்பட்ட பிளவால் இப்புதிய கட்சி நிறுவப்பட்டது.

## 2022 நேபாள பொதுத் தேர்தலில்

2022 நேபாள பொதுத் தேர்தலில் இக்கட்சி சார்பாக நேபாள பிரதிநிதிகள் சபைக்கு 4 உறுப்பினரகளும்; நேபாள தேசிய சபைக்கு 1 உறுப்பினரும்; மாதேஷ் மாநில சட்டமன்றத்திற்கு 9 உறுப்பினர்களும்; நகராட்சி தலைவர்களாக 16 பேரும்; நகராட்சி மன்ற உறுப்பினர்களாக 581 பேரும் தேர்ந்தெடுக்கப்பட்டனர்.

## இதனையும் காண்க
* நேபாளப் பொதுவுடைமைக் கட்சி (ஒமாலெ)
* நேபாளி காங்கிரஸ்
* நேபாள கம்யுனிஸ்ட் கட்சி (மாவோயிஸ்ட்)
* இராஷ்டிரிய பிரஜாதந்திர கட்சி
* நேபாள உழைக்கும் விவசாயிகளின் கட்சி
* நேபாள கம்யுனிஸ்ட் கட்சி (மாவோயிஸ்ட்)
* நேபாள பெடரல் சோசலிஸ்ட் கூட்டமைப்பு
* நேபாள பொதுவுடமைக் கட்சி
* நேபாள பொதுவுடமைக் கட்சி (மார்க்சிய கூட்டு)
* நேபாள ராஷ்டிரிய ஜனதா கட்சி

## மேற்கோள்கள்

பகுப்பு:நேபாளத்தின் அரசியல் கட்சிகள்
அபாத்து நியூக்ளியசு பேரங்காடி

அபாத்து **நியூக்ளியசு பேரங்காடி  (Abad Nucleus Mall)** கேரளாவின் கொச்சியில் உள்ள ஒரு வணிக வளாகமாகும். வளரும் புறநகர்ப் பகுதியான மரதுவில், திருப்புனித்துராவிற்கு அருகில் நகர மையத்திற்கு அருகில் சுமார் 8 கிலோமீட்டர் தொலைவில் அமைந்துள்ளது. கொச்சியிலுள்ள பிரபலமான அபாத்து  கட்டுமான நிறுவனத்தால் கட்டப்பட்டு பேரங்காடி நிர்வகிக்கப்படுகிறது. 1.25 இலட்சம் மொத்த குத்தகை (சில்லறை) வருவாய் தரும் இடம் உட்பட மொத்தம் 2.3 லட்சம் சதுர அடியில் பேரங்காடி கட்டப்பட்டுள்ளது.  2010 ஆம் ஆண்டு நவம்பர் மாதம் 5 ஆம் தேதியன்று 3 தளங்களில் பேரங்காடி திறக்கப்பட்டது. இந்தியாவின் முதல் ஆற்றல் மற்றும் சுற்றுச்சூழல் வடிவமைப்பில் தலைமை அமைப்பு சான்றளிக்கப்பட்ட தங்கம் தரமதிப்பீடு செய்யப்பட்ட பேரங்காடி அபாத்து நியூக்ளியசு பேரங்காடியாகும். 2012 ஆம் ஆண்டிற்கான தென்னிந்தியாவின் சுற்றுச்சூழலுக்கு உகந்த வணிகத் திட்டப் பிரிவிலும் இப்பேரங்காடி விருது பெற்றது.

## பொழுதுபோக்கு அம்சங்கள்
* நவீன முறையில் இயக்கப்படும் 168 மற்றும் 132 இருக்கைகள் கொண்ட 2 திரை பல்காட்சி திரைகள்
* 7500 சதுர அடியில் விளையாட்டிட மண்டலம்.
* 24 இருக்கைகள் கொண்ட 6 பரிமாண திரையரங்கம். இந்தியாவில் இத்தகைய முதல் திரையரங்கு ஆகும்.

## மேற்கோள்கள்

பகுப்பு:கேரளாவில் உள்ள பேரங்காடிகள்
நேபாள மக்கள் சோசலிஸ்டு கட்சி

**நேபாள மக்கள் சோசலிஸ்டு கட்சி** (**People's Socialist Party, Nepal**) (சுருக்கமாக: **PSP-N**; ), இதனையும் ஜனதா சமாஜ்வாதி கட்சி என்றும் அழைப்பர். நேபாளம் நாட்டின் ஆறாவது பெரிய அரசியல் கட்சி ஆகும்.2022 மாதேஷ் சட்டமன்றத் தேர்தலில் இக்கட்சி மாதேஷ் மாநிலத்தில் மூன்றாவது பெரிய கட்சியாக உருவெடுத்தது. அண்மையில் இக்கட்சியின் தலைவர்களான மகந்தா தாக்கூர், பாபுராம் பட்டாராய், மகேந்திர ராய் யாதவ் மற்றும் ரேஷம் லால் சௌத்திரி ஆகியவர்களால் இக்கட்சி பலவாக பிளவு பெற்றது.இக்கட்சியின் தேசிய தலைவர் உபேந்திர யாதவ் ஆவார்.

## 2022 நேபாள பொதுத் தேர்தலில்

2022 நேபாள பொதுத்தேர்தலில் இக்கட்சி நேபாள பிரதிநிதிகள் சபையில் 12 உறுப்பினர்களையும்;நேபாள தேசிய சபையில்  3 உறுப்பினர்களையும்; நேபாள மாநில சட்டமன்றங்களில் 20 உறுப்பினர்களையும்; உள்ளாட்சித் தேர்தல்களில் 30நகராட்சித் தலைவர்களையும்; 1548 நகராட்சி உறுப்பினர்களையும் கொண்டுள்ளது.

## இதனையும் காண்க
* நேபாளப் பொதுவுடைமைக் கட்சி (ஒமாலெ)
* நேபாளி காங்கிரஸ்
* நேபாள கம்யுனிஸ்ட் கட்சி (மாவோயிஸ்ட்)
* இராஷ்டிரிய பிரஜாதந்திர கட்சி
* நேபாள உழைக்கும் விவசாயிகளின் கட்சி
* நேபாள கம்யுனிஸ்ட் கட்சி (மாவோயிஸ்ட்)
* நேபாள பெடரல் சோசலிஸ்ட் கூட்டமைப்பு
* நேபாள பொதுவுடமைக் கட்சி
* நேபாள பொதுவுடமைக் கட்சி (மார்க்சிய கூட்டு)
* நேபாள ராஷ்டிரிய ஜனதா கட்சி
* நேபாள லோக்தந்திரிக் சமாஜ்வாதி கட்சி
## மேற்கோள்கள்

பகுப்பு:நேபாளத்தின் அரசியல் கட்சிகள்
நேபாள சோசலிச கட்சி

**நேபாள சோசலிச கட்சி** (**Socialist Party of Nepal**) ()  நேபாள மக்கள் சோசலிஸ்டு கட்சியிலிருந்து சூலை 2021ம் ஆண்டில் பிரிந்த கட்சி ஆகும்.   இதன் தலைவர்கள், நேபாளத்தின் முன்னால் பிரதம அமைச்சர் பாபுராம் பட்டாராய் மற்றும் மாதேஷ் மாநிலத்தின் மகேந்திர ராய் யாதவ் ஆவார்.

2022 நேபாள பொதுத்தேர்தலில் இக்க்கட்சி நேபாள கம்யுனிஸ்ட் கட்சி (மாவோயிஸ்ட்) உடன் கூட்டணி அமைத்து போட்டியிட்டது.

## இதனையும் காண்க
* நேபாளப் பொதுவுடைமைக் கட்சி (ஒமாலெ)
* நேபாளி காங்கிரஸ்
* நேபாள கம்யுனிஸ்ட் கட்சி (மாவோயிஸ்ட்)
* இராஷ்டிரிய பிரஜாதந்திர கட்சி
* நேபாள உழைக்கும் விவசாயிகளின் கட்சி
* நேபாள கம்யுனிஸ்ட் கட்சி (மாவோயிஸ்ட்)
* நேபாள பெடரல் சோசலிஸ்ட் கூட்டமைப்பு
* நேபாள பொதுவுடமைக் கட்சி
* நேபாள பொதுவுடமைக் கட்சி (மார்க்சிய கூட்டு)
* நேபாள ராஷ்டிரிய ஜனதா கட்சி
* நேபாள லோக்தந்திரிக் சமாஜ்வாதி கட்சி
*நேபாள மக்கள் சோசலிஸ்டு கட்சி
## மேற்கோள்கள்

பகுப்பு:நேபாளத்தின் அரசியல் கட்சிகள்
சிபித்தாங்

**சிபித்தாங்** (மலாய்: *Pekan Sipitang*; ஆங்கிலம்: *Sipitang Town*; சீனம்: 四皮塘) என்பது மலேசியா, சபா மாநிலம், உட்பகுதி பிரிவு, சிபித்தாங் மாவட்டத்தில் உள்ள நகரம்; மாவட்டத்தின் தலைநகரமும் ஆகும்.

சரவாக் மாநிலத்தின் எல்லைக்கு மிக அருகில் உள்ள நகரமான சிபித்தாங், பியூபோர்ட் *(Beaufort)* நகரில் இருந்து 44 கி.மீ. தெற்கிலும்; மாநிலத் தலைநகரான கோத்தா கினபாலுவில் இருந்து 144 கி.மீ. தொலைவிலும் உள்ளது.

## பொது

சபாவில் மிகவும் பிரபலமான சுற்றுலா தளமான லோங் பாசியாவில் (*Long Pasia*) இருந்து வடக்கே 123 கி.மீ. தொலைவில் இந்தச் சிபித்தாங் நகரம் உள்ளது. மற்றும் லாங் மியோ (*Long Mio*) எனும் சுற்றுச்சூழல் சுற்றுலா கிராமமும் சிபித்தாங் பகுதியில் தான் உள்ளது. இந்தச் சுற்றுலா கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர்.

காசிங் மற்றும் தாமு பெசார் எனும் திருவிழாக்களின் சிறப்பிடகமாகவும் சிபித்தாங் நகரம் உள்ளது. இந்தத் திருவிழாக்களில் சிபித்தாங்கில் உள்ள பழங்குடியினக் குழுவினரை ஊக்குவிக்கும் பல வகையான கலாசார நிகழ்வுகள் நடைபெறுவது வழக்கம்.

## வரலாறு

1884-ஆம் ஆண்டு வரையில், சிபித்தாங் மாவட்டம், புரூணை சுல்தானகத்தின் (*Sultanate of Brunei*) முன்னாள் பிரதேசமாகும். நவம்பர் 5, 1884-இல், சிபித்தாங]; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனத்திற்கு (*North Borneo Chartered Company*), அப்போதைய புரூணை சுல்தான் (*Sultan of Brunei*) விட்டுக் கொடுத்தார். 12 செப்டம்பர் 1901-இல், பிரித்தானிய வடக்கு போர்னியோ நிறுவனம், மெங்கலோங் (*Mengalong*) மற்றும் மெரந்தாமான் (*Merantaman*) பகுதிகளைக் கையகப் படுத்தியது.

அப்போது இந்தப் பகுதிகள் புரூணை சுல்தானகத்தின் பரம்பரை ஆட்சியாளரான பெங்கீரான் தெங்கா டாமித் பெங்கீரான் அனாக் பொங்சுவின் (*Pengiran Tengah Damit Pengiran Anak Bongsu*) மானியத்தின் மூலமாக பிரித்தானிய வடக்கு போர்னியோ நிறுவனத்திற்கு வழங்கப் பட்டன. இந்தப் பகுதிகள் இப்போது சிபித்தாங் மாவட்டத்தின் ஒரு பகுதியாக உள்ளன.

### கிளார்க் மாநிலம்

1900-ஆம் ஆண்டு வரை, சிபித்தாங் ஆறு, வடக்கு போர்னியோவிற்கும் புரூணை சுல்தானகத்திற்கும் இடையிலான எல்லையாக இருந்தது. 1901-இல் சிபித்தாங் ஆற்றுக்கும் (*Sipitang River*) துருசான் ஆற்றுக்கும் (*Trusan River*) இடையே இருந்த நிலப்பகுதி பிரித்தானிய வடக்கு போர்னியோ நிறுவனத்தால்  கையகப்படுத்தப் பட்டன.

அந்த நிலப்பகுதிக்கு கிளார்க் மாநிலம் (*Province Clarke*) என்று பெயர் வைக்கப்பட்டது. அப்போது சிப்பித்தாங்கில் ஆண்ட்ரூ கிளார்க் (*Andrew Clarke*) என்பவர் ஓர் உயர் இராணுவ அதிகாரியாக இருந்தார். அந்த வகையில் அவரின் பெயர் அந்த இடத்திற்கும் வைக்கப்பட்டது. அங்கு ஒரு பிரித்தானிய நிர்வாக அலுவலகமும் நிறுவப்பட்டது.

## புவியியல்

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. இந்தக் கடற்கரைதான் புரூணை மற்றும் லபுவானில் இருந்து வரும் பயணிகளுக்கு நுழைவாயிலாக அமைகிறது.

சிபித்தாங் நகரம் ஒரு நீண்ட கடற்கரையைக் கொண்டுள்ளது. அதன் வழியாக சிபித்தாங் ஆறு (*Sipitang River*) செல்கிறது.

### குரோக்கர் மலைத்தொடர்

தெற்கில் இருந்து தென்மேற்காக சிபித்தாங் நகரத்தைக் கடக்கும் போது  குரோக்கர் மலைத்தொடரை *(Crocker Range)* காணலாம். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு. அதற்கு கடலோரப் பகுதிக்கு அருகில் சிறிய குன்றுகளும் சமதளமான நிலங்களும் இருப்பதும் ஒரு முக்கியக் காரணம் என அறியப்பட்டு உள்ளது.

## மேற்கோள்

## மேலும் காண்க
* 

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
காட்டெருது நடனம்

**காட்டெருது நடனம்** (*Yak dance*) இந்திய மாநிலங்களான அருணாச்சலப் பிரதேசம், சிக்கிம், ஒன்றியப் பிரதேசமான இலடாக்கு மற்றும் அசாம் மாநிலத்திற்கு அருகிலுள்ள இமயமலையின் தெற்கு விளிம்புகளில் நிகழ்த்தப்படும் ஓர் ஆசிய நாட்டுப்புற நடனமாகும். திபெத்திய காட்டெருது நடனம் என்ற பெயராலும் இது அழைக்கப்படுகிறது. 

நடனக் கலைஞர்  ஒரு மனிதனை முதுகில் ஏற்றிக்கொண்டு காட்டெருதைப் போல ஆள்மாறாட்டம் செய்து நடனமாடுகிறார். முகமூடி அணிந்த நடனக் கலைஞர் குடும்ப உறுப்பினர்களை (தியோபா கலி) பிரதிநிதித்துவப்படுத்துகிறார். அவர்கள் நூற்றுக்கணக்கான ஆண்டுகளுக்கு முன்பு ஒரு மந்திர பறவையின் உதவியுடன் காட்டெருதை கண்டுபிடித்ததாக நம்பப்படுகிறது.  திபெத்திய புத்தாண்டான லோசர் திருவிழாவின் போது காட்டெருதை  கௌரவிக்கும் வகையில் காட்டெருது நடனம் ஆடப்படுகிறது. 

2017 ஆம் ஆண்டில், புது தில்லி இராச்சுபாத்தில் நடைபெற்ற இந்தியாவின் 68 ஆவது குடியரசு தின விழாவில் காட்டெருது நடனம் அருணாச்சலப் பிரதேச மாநிலத்தின் அணிவகுப்பு மேசையில் சித்தரிக்கப்பட்டது. காட்டெருது நடனம் அருணாச்சலப் பிரதேசத்தின் புத்த பழங்குடியினரான மகாயான பிரிவின் மிகவும் பிரபலமான அபிநயக் கூத்து வடிவங்களில் ஒன்றாகும். 2017 ஆம் ஆண்டு நடைபெற்ற குடியரசு தின விழாவில் இடம்பெற்ற  மற்ற 22 பங்கேற்பாளர்களில் காட்டெருது நடனம் சிறந்த அணிவகுப்பாக முதல் பரிசைப் பெற்றது.

## மேற்கோள்கள்

பகுப்பு:இந்திய நாட்டுப்புற நடனங்கள்
பகுப்பு:திபெத்தியப் பண்பாடு
கோல்கலி

**கோல்கலி** (*Kolkali*) இந்திய நாட்டின் கேரள மாநிலத்திலுள்ள மலபார் மாவட்டப் பகுதியில் நடத்தப்படும் நாட்டுப்புறக் கலையாகும். இந்நடனக் கலைஞர்கள் ஒரு வட்டத்தில் நகர்கிறார்கள். சிறிய குச்சிகளை அடித்து, சிறப்பு தப்படிகளுடன் தாளத்திற்கேற்ப இந்நடனம் நிகழ்கிறது. நடனம் முன்னேறும்போது வட்டம் விரிவடைந்து சுருங்குகிறது. அதனுடன் இணைந்த இசை படிப்படியாக சுருதியில் எழுகிறது மற்றும் நடனம் அதன் உச்சத்தை அடைகிறது. 

ஆசியாவின் மிகப் பெரிய கலாச்சார நிகழ்வாகக் கருதப்படும் கேரளப் பள்ளி வருடாந்திர கலைநிகழ்ச்சியில் கோல்கலி இப்போது பிரபலமான ஒரு நிகழ்வாகும். கோல்கலியில் இரண்டு பாணிகள் உள்ளன: உண்மையான கொல்கலி மற்றும் தெக்கன் கோலடி என்பன அவ்விரண்டு வகைகளாகும். உண்மையான கோல்கலி தச்சோளிகளி, ராசசூயம் முதலியவற்றைக் கொண்டுள்ளது. ஆனால் இவ்வகை கிட்டத்தட்ட அழிவின் விளிம்பில் உள்ளது. தெக்கன் கோலடி மாநில வருடாந்திர கலைநிகழ்ச்சிகளில் சேர்க்கப்படுவதால் இன்னும் உயிருடன் உள்ளது.

கதகளி, வேலகளி, பூரக்களி, தச்சோளிகளி மற்றும் கோல்கலி போன்ற பல பாரம்பரிய கலை வடிவங்கள் பரிணாம வளர்ச்சியின் போது கேரளாவில் களரிப்பயிற்று போன்ற தற்காப்பு கலையில் இருந்து  பல கூறுகளை ஈர்த்துள்ளன. கதகளி நடனத்தில் நடிகரின் அடிப்படை உடல் தயாரிப்பு பயிற்சியில் களரிப்பயிற்று தற்காப்பு கலையில் இருந்து நிறைய கூறுகள் உள்வாங்கப்பட்டுள்ளன. கொல்கலி கதாபாத்திரங்களின் பல உடல் தோரணைகள், நடனம் மற்றும் கால் வேலைகள் நேரடியாக களரிப்பயிற்று தற்காப்பு கலையில் இருந்து எடுக்கப்பட்டவை. கேரளாவின் தற்காப்புக் கலையான களரிப்பயிற்று நடைமுறையில் இருந்த பண்டைய நாட்களில் இந்த கலையின் தோற்றத்தை அறியலாம்.

## மேற்கோள்கள்

பகுப்பு:கேரள நடனங்கள்
தச்சோலிகளி

**தச்சோலிகளி** (*Thacholikali*) இந்தியாவின் கேரள மாநிலத்தில் உள்ள லோகநார்காவு கோயில் நாற்பத்தொரு நாள் வருடாந்திர திருவிழாவான *மண்டல உற்சவத்தின்* போது நிகழ்த்தப்படும் நாட்டுப்புறக் கலையாகும். லோகநார்காவு கோயில் தென்னிந்தியாவின் கேரளா மாநிலத்தில் உள்ள வடகரை (கேரளம்) என்ற சிறிய நகரத்திலிருந்து 5 கி.மீ. தொலைவில் அமைந்துள்ளது. திருவிழாவின் போது நிகழ்த்தப்படும் இந்த நடனம் களரிப்பயிற்று என்ற தற்காப்புக் கலையை ஒத்திருக்கிறது. தச்சோலிக்கலியில் உள்ள பல நடன அசைவுகள் மற்றும்  களரிபயட்டிலிருந்து கடன் வாங்கப்பட்டவையாகும்.

## மேற்கோள்கள்

பகுப்பு:கேரள நடனங்கள்
டெல்லி-மும்பை விரைவுச்சாலை

**டெல்லி மும்பை விரைவுச்சாலை** என்பது இந்தியாவின் தலைநகரான புது தில்லி முதல் மும்பை வரை அமைக்கப்பட்டு வரும் அணுகல் கட்டுப்படுத்தப்பட்ட 8 வழிச்சாலையாகும் (எதிர்காலத்தில் 12 வழிச்சாலையாக விரிவாக்க வசதியுள்ளது). ஏற்கனவே கட்டப்பட்டு வந்த வதோதரா-மும்பை விரைவுச்சாலையும் இந்த திட்டத்தில் உட்படுத்தப்பட்டுவிட்டது. நிலம் கையகப்படுத்துதல் செலவையும் சேர்த்து இந்த திட்டத்துக்கான மொத்த செலவு சுமார் ₹1,00,000 கோடியாகும் (~US$13.1 பில்லியன்)

இந்த சாலை டெல்லி யூனியன் பிரதேசம் (9 கி.மீ), ஹரியானா (9 கி.மீ), ராஜஸ்தான் (373 கி.மீ), மத்திய பிரதேசம் (244 கி.மீ), குஜராத் (426 கி.மீ) மற்றும் மகாராஷ்டிரா (171 கி.மீ) ஆகிய மாநிலங்களில் அமைகிறது. பசுமை வழித்தடமாக அமைக்கப்படும் இந்த சாலை டெல்லி மும்பை இடையேயான பயண நேரத்தை 24 நேரத்தில் இருந்து 12 மணி நேரமாக குறைக்கும் என எதிர்பார்க்கப்படுகிறது 

## மேற்கோள்கள்

பகுப்பு:இந்திய_விரைவு_நெடுஞ்சாலைகள்
ஜக்கய்யபேட்டை சட்டமன்றத் தொகுதி

**ஜக்கய்யபேட்டை சட்டமன்றத் தொகுதி** (*Jaggayyapeta Assembly constituency*) என்பது இந்தியாவின் ஆந்திரப் பிரதேசத்தின் என்டிஆர் மாவட்டத்தில் உள்ள மாநில சட்டமன்றத் தொகுதியாகும். இது திருவூர், விஜயவாடா கிழக்கு, விஜயவாடா மேற்கு, விஜயவாடா மத்திய, மயிலாவரம் மற்றும் நந்திகாம ஆகியவற்றுடன் விஜயவாடா மக்களவைத் தொகுதியின் ஏழாவது சட்டமன்றத் தொகுதியாக உள்ளது. 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியின் உதயபானு சாமினேனி வெற்றி பெற்று இத்தொகுதியின் தற்போதைய சட்டமன்ற உறுப்பினராக உள்ளார். மார்ச்சு 25, 2019ன்படி இத்தொகுதியில் மொத்தம் 195,686 வாக்காளர்கள் உள்ளனர்.

## மண்டலங்கள்

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
கிரியாக் தூபி

**கிரியாக் தூபி** (**Giriyak Stupa**), இதனை ஜராசந்தனின் அரியணை என்றும் அழைப்பர். உருளை வடிவ இந்த தாது கோபுரம், இந்தியாவின் பிகார் மாநிலத்தின் நாலாந்தா மாவட்டத்தின் கிரியாக் மலைக்குன்றின் மேல் உள்ளது..

## விளக்கம்
மலைக்குன்றின் மீதுள்ள கிரியாக் தாது கோபுரம் உருளை வடிவத்தில் செங்கற்களால் குப்தப் பேரரசு காலத்தில் கிபி 400 - 500 காலத்தில் கட்டப்பட்டுள்ளது. இத்தூபி    சுற்றளவும்  உயரமும்;  அடித்தளமும் கொண்டது.
## வரலாறு
 
சீன பௌத்த அறிஞரும், யாத்திரிகருமான யுவான் சுவான் கிரியாக் தூபியை தமது பயண நூலில் குறித்துள்ளனர்.தொல்லியல் அறிஞர் அலெக்சாண்டர் கன்னிங்காம் இத்தூபியை 1870ல் அகழாய்வு செய்தார். இது கிபி 500ஆம் ஆண்டில் நிறுவப்பட்டிருக்கலாம் எனக்கருதுகிறார். 
## தூபி மறுசீரமைப்பு
மிகவும் சிதிலமடைந்திருந்த கிரியாக் தூபியை இந்தியத் தொல்லியல் ஆய்வகம் 2011 முதல் 2016 வரை சீரமைத்து நிறுவியது.
## இதனையும் காண்க
* சௌகந்தி தூபி
*பௌத்த தொல்லியற்களங்கள்

## மேற்கோள்கள்

பகுப்பு:நாளந்தா மாவட்டம்
பகுப்பு:பௌத்தத் தொல்லியற்களங்கள் 
பகுப்பு:பௌத்த யாத்திரைத் தலங்கள்
பகுப்பு:குப்தப் பேரரசு
பகுப்பு:குப்தர் கட்டிடக்கலை
தெலுபிட்

**தெலுபிட்** (மலாய்: *Pekan Telupid*; ஆங்கிலம்: *Telupid Town*; சீனம்: 兵南邦 மலேசியா, சபா மாநிலம், சண்டக்கான் பிரிவு, தெலுபிட் மாவட்டத்தின் தலைநகரம் ஆகும். 

சபா மாநிலத்தின் தலைநகரமான கோத்தா கினபாலுவில் இருந்து 217 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து சுமார் 1842 கி.மீ. தொலைவிலும் உள்ளது. முன்பு பெலூரான் மாவட்டத்தின் ஒரு பகுதியாக இந்த நகரம் இருந்தது.

## வரலாறு

தெலுபிட் மாவட்டத்தில் முதன்முதலில் 1940-ஆம் ஆண்டுகளில் முதல் குடியேற்றம் நடந்து உள்ளது. இரண்டாம் உலகப் போரின் போது சண்டாக்கான் மரண அணிவகுப்பிற்கான (*Sandakan Death Marches*) முக்கியப் பாதையாகவும் இருந்தது. 

1940-ஆம் ஆண்டுகளில், இந்த மாவட்டத்தில் டூசுன் மக்கள் அதிகமாக வசித்து வந்தனர். 1965-இல், மலேசியாவின் ஒரு பகுதியாக சபா மாறிய சிறிது காலத்திலேயே தற்போதைய மாவட்டம் உருவாக்கப்பட்டது. 

### சண்டக்கான் கோத்தா கினபாலு நெடுஞ்சாலைத் திட்டம்

1968-ஆம் ஆண்டில், கொழும்புத் திட்டத்தின் கீழ், ஆஸ்திரேலியா அரசாங்கமும்; மலேசிய அரசாங்கமும் இணைந்து சண்டக்கான் நகரத்தையும் கோத்தா கினபாலு நகரத்தையும் இணைக்கும்  நெடுஞ்சாலையை அமைக்க ஓர் ஒப்பந்தம் (*Malaysian-Australian Road Project*) செய்தன. 

1978-இல் அந்தத் திட்டம் முடிக்கப்பட்டது. இந்தத் திட்டம் சபாவின் மேற்கு கடற்கரைக்கும் மற்றும் கிழக்கு கடற்கரைக்கும் இடையிலான போக்குவரத்தை எளிதாக்கியது. 2017-ஆம் ஆண்டு முதல், சபா மாநில மாவட்டங்களின் கடற்கரைகளுக்கு இடையிலான இடைநிறுத்தப் புள்ளியாக இந்த நகரம் மாற்றம் கண்டது. அதன் தொடர்ச்சியாக இந்த நகரம் அதிக வளர்ச்சி கண்டு வருகிறது.

### தெலுபிட் மாவட்ட நகராட்சி

நெடுஞ்சாலை அமைக்கப் பட்டததைத் தொடர்ந்து, பல உள்கட்டமைப்புகள் அங்கு தொடக்கப் பட்டன. 1970-இல் ஐக்கிய சபா தேசிய அமைப்பின் (*United Sabah National Organisation*) (**USNO**) நிர்வாகத்தின் கீழ், தெலுபிட் ஒரு துணை மாவட்டமாக மாற்றப்பட்டது. 

2015-ஆம் ஆண்டில், தெலுபிட் ஒரு முழு மாவட்டமாகத் தகுதி உயர்த்தப்பட்டது அத்துடன் ஒரு மாவட்ட நகராட்சியும் நிறுவப்பட்டது.

## காலநிலை
தெலுபிட் வெப்பமண்டல மழைக்காடு காலநிலையைக் கொண்டுள்ளது. அதனால் ஆண்டு முழுவதும் அதிக மழை பெய்கிறது.

## மேற்கோள்கள்

## மேலும் படிக்க

* 
* 
* 

## மேலும் காண்க

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
தொங்கோட்

**தொங்கோட்** (மலாய்: *Pekan Tongod*; ஆங்கிலம்: *Tongod Town*; சீனம்: 通神 மலேசியா, சபா மாநிலம், சண்டக்கான் பிரிவு, தொங்கோட் மாவட்டத்தின் தலைநகரம் ஆகும்.

1990-ஆம் ஆண்டுகளின் முற்பகுதியில், ஒரு சிறிய நகரமான தொங்கோட் நகரம், பொருளாதார ரீதியில் பின்தங்கிய பகுதியாக இருந்தது; மற்றும் முற்றிலும் தகவல் தொடர்பு வசதிகள் இல்லாமல் இருந்தது. இருப்பினும், மலேசியாவின் ஏழாவது மலேசியா திட்டத்தின் கீழ் (*1996 - 2000 Seventh Malaysia Plan*), சபாவில் புதிய நகரங்களை உருவாக்குவதற்கான அரசாங்கத் திட்டத்தின் கீழ், தொங்கோட் நகரத்திற்கு புதிய மாற்றங்கள் கொண்டு வரப்பட்டன.

சபா மாநிலத்தின் தலைநகரமான கோத்தா கினபாலுவில் இருந்து 270 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து 1763 கி.மீ. தொலைவிலும் உள்ளது.

## தொங்கோட் மாவட்டம்

தொங்கோட் மாவட்டம் முதன்முதலில் 1977-ஆம் ஆண்டு கினபாத்தாங்கான் மாவட்டத்தின் துணை மாவட்டமாக (*Daerah Kecil*) நிறுவப்பட்டது. நிர்வாகப் பொறுப்புகள் கெனிங்காவ் மாவட்டத்தை சேர்ந்த சார்லஸ் அன்டாவ் (*Charles Andau*) என்பவரிடம் ஒப்படைக்கப்பட்டன. 

அவர் உதவி மாவட்ட அதிகாரியாகவும், கினபாத்தாங்கான் மாவட்டத்தின் மாவட்ட அதிகாரிக்கு துணை அதிகாரியாகவும் இருந்தார். 1 மார்ச் 1999-இல், தொங்கோட் துணை மாவட்டம் ஒரு முழு மாவட்டமாகத் தகுதி உயர்த்தப்பட்டது.

24 மே 1999-இல், ரானாவ் மாவட்டத்தை சேர்ந்த மேத்யூ சேட்டர் (*Major Matthew Sator*) என்பவர் முதல் மாவட்ட அதிகாரியாக நியமிக்கப்பட்டார். பின்னர் அங்கு செயலகக் கட்டடத்திற்குப் பதிலாக ஒரு புதிய நிர்வாகக் கட்டடம் கட்டப்பட்டது.

## மக்கள்தொகை

2010-ஆம் ஆண்டு மக்கள்தொகை கணக்கெடுப்பின்படி, மாவட்டத்தின் மொத்த மக்கள் தொகை 35,341 ஆகும்.

தொங்கோட் மாவட்டத்தின் மொத்த பரப்பளவு 10,052 கி.மீ². இது ஒரு குறைந்த மக்கள்தொகை கொண்ட மாவட்டமாகும். ஓராங் சுங்கை (*Orang Sungai*) மற்றும் கடசான்-டூசுன் (*Kadazan-Dusun*) ஆகிய இரு இனக்குழுக்கள் இந்த மாவட்டத்தில் முதன்மையான இனக்குழுக்களாக உள்ளனர்.

## காலநிலை
தொங்கோட் வெப்பமண்டல மழைக்காடு காலநிலையைக் கொண்டுள்ளது. அதனால் ஆண்டு முழுவதும் அதிக மழை பெய்கிறது.

## காட்சியகம்

File:Tongod Sabah Kedai-Runcit-01.jpg|தொங்கோட் கிராமத்தில் மளிகைக்கடை
File:Telupid Sabah Oilpalm-Plantation-along-Buis-Kiabau-Road-01.jpg|மெலியாவ் மலைத்தொடர்
File:RiversOfSabah Sungai-Milian-01.jpg|மிலியான் ஆறு
File:Telupid Sabah Telupid-Tongod-Road-01.jpg|தெலுபிட்-தொங்கோட் சாலை
File:Tongod Sabah Colonial-houses-01.jpg|பிரித்தானிய காலனித்துவக் காலத்து வீடு

## மேற்கோள்கள்

## மேலும் படிக்க

* 
* 
* 

## மேலும் காண்க
* மலேசியாவின் மாவட்டங்கள்

## புற இணைப்புகள்

* Tongod District Office

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
அசாமின் பிகூ பாடல்கள்

**அசாமின் பிகூ பாடல்கள்** (*Bihu Songs of Assam*) என்ற புத்தகம் பிரபுல்லதத்தா கோசுவாமிலால் எழுதப்பட்டு 1957 ஆம் ஆண்டு வழக்கறிஞர்கள் புத்தகக் கூடத்தால் வெளியிடப்பட்டது. 1921 ஆம் ஆண்டு சேகரிக்கப்பட்ட 262 பிகூ பாடல்களின் தொகுபே இந்நூலாகும். இப்பாடல்கள் முதன்முதலில் 1934 ஆம் ஆண்டில் அச்சிடப்பட்டன. பாடல்கள் ஆங்கிலத்தில் இருந்தாலும், ஒவ்வொரு பாடலும் பின்னர் அசல் அசாமிய உரையில் காட்டப்பட்டது.
## மேற்கோள்கள்

## புற இணைப்புகள்
*Book Profile on Bibliopolis
* 
* Assamese Bihu Mp3 Songs Download
*
* Book profile on alibris

பகுப்பு:அசாமிய இலக்கியம்
நளினிதர் பட்டாச்சார்யா

**நளினிதர் பட்டாச்சார்யா**  (*Nalinidhar Bhattacharya*)   இந்தியாவின் அசாம் மாநிலத்தைச்  சேர்ந்த ஓர் இந்திய கவிஞரும் இலக்கிய விமர்சகரும்  ஆவார். 1921 ஆம் ஆண்டு திசம்பர் மாதம் 4 ஆம் தேதியன்று இவர் பிறந்தார். 2002 ஆம் ஆண்டு  மோ*கத் ஓதிச்யா*  என்ற தொகுப்பிற்காக சாகித்ய அகாடமி விருதை வென்றார். 2016 ஆம் ஆண்டு செப்டம்பர் மாதம் முதல் தேதியன்று இவர் காலமானார்.

இவரது தம்பி பிரேந்திர குமார் பட்டாச்சார்யாவும்  ஓர் எழுத்தாளர் ஆவார்.  அவர் சாகித்ய அகாடமி விருது மற்றும் ஞானபீட விருது களை பெற்றுள்ளார்.

## இலக்கியப் படைப்புகள்
செரசலிர் மலிதா, நோனி ஆசனே காரத், மோ*கத் ஓதிச்யா* , முதலியன இவரது வெளியிடப்பட்ட படைப்புகளில் அடங்கும்.

## விருதுகள்

* சோவியத் நில நேரு விருது (1983)
* மிருணாளினி தேவி விருது
* சாகித்ய அகாடமி விருது (2002) 
* இந்திய மொழி பரிசத் விருது
* சக்கன்லால் செயின் விருது
* அசாம் பள்ளத்தாக்கு இலக்கிய விருது (2006) .
* அசாம் சாகித்ய சபா (2010) *வழங்கும் சாகித்யச்சார்யா* கௌரவம் 
* 'பாபரி கபி' கணேசு கோகோய் விருது 

## இவற்றையும் காண்க
* அஸ்ஸாமிகளுக்கான சாகித்ய அகாடமி விருது பெற்றவர்களின் பட்டியல்
* அசாமிய இலக்கியம்

## மேற்கோள்கள்

## புற இணைப்புகள்
* காடுகளில் கோபமடைந்த சிறுவன், ஆசிரியரின் கவிதை.
* xahitya.org இணையதளத்தில் சுயசரிதை  .

பகுப்பு:2016 இறப்புகள்
பகுப்பு:1921 பிறப்புகள்
பகுப்பு:அசாமிய எழுத்தாளர்கள்
பகுப்பு:சாகித்திய அகாதமி விருது பெற்றோர்
சந்திரகாந்தா அபிதான்

**சந்திரகாந்தா அபிதான்** (*Chandrakanta Abhidhan*) என்பது அசாமிய - ஆங்கில மொழி அகராதியாகும். இந்த அகராதி மூன்றாவதாக  வெளியிடப்பட்ட ஓர் அகராதியாகும். 36,816 சொற்கள் அகராதியில் இடம்பெற்றுள்ளன. முதன் முதலில் 1933 ஆம் ஆண்டு அசாம் சாகித்ய சபா சொற்களைத் தொகுத்து வெளியிட்டது.

1987 ஆம் ஆண்டு குவகாத்தி பல்கலைக்கழகம் இந்த அகராதியின் மூன்றாவது பதிப்பை வெளியிட்டது. இது மகேசுவர் நியோக்கு மற்றும் உபேந்திரநாத் கோசுவாமி ஆகியோரால் திருத்தப்பட்டது.  சந்திரகாந்தா அபிதான் 2009 ஆம் ஆண்டு முதல் இணையத்தில் மெய்நிகராகக் கிடைக்கிறது.

## மேற்கோள்கள்

## புற இணைப்புகள்
* 
* 

பகுப்பு:அசாமிய மொழி
ஜவஹர்லால் நேரு துறைமுகம்

**ஜவஹர்லால் நேரு துறைமுக அறக்கட்டளை** (JNPT) அல்லது **ஜவஹர்லால் நேரு துறைமுகம்** அல்லது **நவா ஷேவா துறைமுகம்** என்பது இந்தியாவின் இரண்டாவது மிகப்பெரிய துறைமுகமாகும். 

1989 ஆம் ஆண்டு நிறுவப்பட்ட இந்த துறைமுகம் மகாராஷ்டிரா மாநிலத்தின் நவி மும்பை பகுதியில் ராய்கட் மாவட்டத்தில் அரபிக்கடலில் இத்துறைமுகம் அமைந்துள்ளது. இந்திய இரயில்வேயின் இலட்சிய திட்டங்களில் ஒன்றான மேற்கத்திய பிரத்யேக சரக்கு ரயில் பாதைத் திட்டம் இந்த துறைமுகத்தில் நிறைவடைகிறது.

2021-22 காலாண்டில் 5.68 மில்லியன் TEUs அளவுக்கான சரக்குகளை இத்துறைமுகம் கையாண்டது. துறைமுகம் நிறுவப்பட்டதில் இருந்து கையாளப்பட்ட சரக்குகளின் அளவில் இதுவே அதிகபட்ச அளவாகும்.

## மேற்கோள்கள்

பகுப்பு:இந்தியத் துறைமுகங்கள்
திலோப்சிசு

***திலோப்சிசு*** (*Ptilopsis*) என்பது ஆப்பிரிக்காவில் வசிக்கும் இசுட்ரிகிடே குடும்பத்தில் உள்ள உண்மையான ஆந்தைகள் அல்லது உண்மையான ஆந்தை பேரினமாகும். இப்பேரினத்தினைச் சேர்ந்த சிற்றினங்கள்:

## மேற்கோள்கள்

* Barlow, Wacher and Disley, *Birds of The Gambia* 

பகுப்பு:பறவைப் பேரினங்கள்